༄༅། །ས་སྐྱ་པའི་ཡབ་ཆོས་རྡོ་རྗེ་ཕུར་པ་དང་དཔལ་ཀྱེ་རྡོ་རྗེའི་སྦྱིན་སྲེག་གི་ཕྱག་ལེན་ཞལ་ཤེས་མ་སྔགས་འཆང་གྲགས་པ་བློ་གྲོས་ཀྱི་ཕྱག་བྲིས་དངོས་ལས་བཤུས་པ་འཕྲོས་དོན་ཅུང་ཟད་དང་བཅས་པ་དོན་གཉེར་
ཉེར་མཁོ་བཞུགས། ན་མོ་གུ་རུ་བུདྡྷ་དྷྭ་ཛ་ཡེ། བསྟན་པའི་ཉི་མ་སྔགས་འཆང་ཆོས་རྗེ་དང༌། །གང་གི་ཐུགས་སྲས་དམ་པ་འཇམ་དབྱངས་མཆེད། །རྒྱལ་བ་མུས་པ་རྗེ་ལ་གུས་བཏུད་ནས། །དཔལ་ལྡན་ས་སྐྱའི་ཡབ་ཆོས་ཕུར་པ་
511

སྦྱིན་སྲེག་ཆོས་སྐོར་
དང༌། །དགེས་པ་རྡོ་རྗེའི་བསྙེན་པ་མཐར་ཕྱིན་ནས། །སྦྱིན་སྲེག་བྱ་ཚུལ་བླ་མ་བརྒྱུད་པ་ཡི། །ཕྱག་ལེན་དྲི་མེད་ལག་ལེན་བྱ་ཚུལ་དང༌། །འཕྲོས་དོན་ཅུང་ཟད་དང་བཅས་འདིར་སྤེལ་ལོ།། ༈ །།དེ་ལ་དོན་གཉིས་ཏེ། ས་
སྐྱ་པའི་ཡབ་ཆོས་རྡོ་རྗེ་ཕུར་པ་དང་དགེས་པ་རྡོ་རྗེའི་སྦྱིན་སྲེག་གི་ཕྱག་ལེན་ཞལ་ཤེས་མ་སྔགས་འཆང་གྲགས་པ་བློ་གྲོས་ཀྱི་ཕྱག་བྲིས་དངོས་ལས་འབྱུང་བ་བཞིན་བཤད་པ་དང༌། དེ་ལས་འཕྲོས་པའི་དོན་བཤད་པ་གཉིས་
ལས། དང་པོ་ནི། ཁོ་བོ་ཅག་རང་ལོ་བཅུ་གཅིག་ལོན་སྐབས། གཅེན་འཇམ་པའི་དབྱངས་མཐུ་སྟོབས་དབང་ཕྱུག་སྐུ་མཆེད་དང་བཅས་པ་བྱས་འགྱུར་རྡོ་རྗེའི་བྲག་རྫོང་དུ་ཀྱཻ་རྡོ་རྗེའི་གཞི་བསྙེན་མཐར་ཕྱིན་ནས།
སྦྱིན་སྲེག་མཛད་དུས། དེ་སྐབས་ཀྱི་ཕྱག་ལེན་རྣམས་ཡབ་རྗེ་ཆོས་ཀྱི་རྒྱལ་པོས་ཕྱག་བྲིས་སུ་བཀོད་པ་མཛད་པ་ལས་འདྀ་ལྟར་འབྱུང་སྟེ།། ༈ །།ཕུར་པ་དང་ཀྱཻ་རྡོར་སོགས་ཀྱི་སྦྱིན་སྲེག་ལ་ཕྱག་ལེན་ཐེ་ཚོམ་ཆེ་བ་ཞིག་ཡོང་
གི་འདུག་པ་ནས། ངེད་རང་གིས་ཕུར་པ་ཀྱཻ་རྡོར་སོགས་ཀྱི་བསྙེན་པ་བྱས་སྐབས། སྔགས་འཆང་ཆེན་པོས་བཀའ་བཀོད་བསླབ་སྟོན་ཕེབས་པ་བཞིན་ལག་ལེན་བྱས་པ་གཞིར་བཞག་སྟེ། ཁྲི་ཐོག་པ་སྤུན་རྣམས་ཀྱིས་ཕུར་པ་གཞི་
བསྙེན་བྱས། སྦྱིན་སྲེག་སྐབས་འཇམ་པའི་དབྱངས་བསོད་ནམས་ངབང་པོ་ལ་ཡང་དོགས་གཅོད་ཞུས་རྗེས། ངེད་རང་དཔོན་སློབ་བདུན་ཙམ་གྱིས་སྦྱིན་སྲེག་བྱས་དུས་ཕྱག་ལེན་གྱི་རིམ་པ་བཀོད་པ་ལ། ཕུར་པའི་སྦྱིན་སྲེག་ལ་ཞག་
512

আ
།བདུན་གྱི། ཚུགས་པའི་ཉིན་ཉི་མ་ཕྱེད་ཡོལ་འཕྲལ་ཚུགས་པ་བྱས། སྦྱིན་བསྲེག་གི་གཞུང་ས་ལོ་ཐམས་ཅད་མཁྱེན་པས་མཛད་པ་བཞིན་ལས། སྔགས་ཀྱི་གྲངས་དང་སྲེག་རྫས་འབུལ་ལུགས་ནི་དེ་
ནུབ་ཁྲི་ཚོ་གཅིག་བཟླ། འདས་པའི་མེ་ལྷའི་སྲེག་རྫས་རྣམས་བཅུ་གཅིག་པ་ཐེངས་བཅུ་གཅིག་འབུལ་དགོས་པའི། ཐོག་མཐའ་གཉིས་ལ་རྫས་སྔགས་སོ་སོས་འབུལ། བར་གྱི་ཚན་པ་དགུ་པོ་ཀཱི་ལ་ཡ་འབའ་ཞིག་གིས་འབུལ་
ལོ། །སྔགས་སྟོང་ཕྲག་རེའི་མཚམས་སུ་འབུལ་ཐེངས་རེ་བྱེད། དཔོན་སློབ་མང་པོ་ཡོད་ན་མཆོད་པ་གཏོར་བསྔོ་སོགས་ལ་རོལ་ཆེན་བྱེད། གཏོར་བསྔོ་རྒྱས་པ་གཏོར་འབུལ་སྐབས་རོལ་མོ་ཆེམས་བརྡུངས་མཛད་དེ། དེ་དགོང་
ཐུན་གཅིག སང་དེ་ནས་བཟུང་ཉི་མ་དྲུག་པོ་ལ་ཉིན་རེ་ལ་ཁྲི་ཚོ་ཕྱེད་དང་གསུམ་གསུམ་བཟླ་ཞིང༌། སྔ་དྲོ་ཤར་སྐྱ་ལ་ཚུགས་པ་བྱེད། འདས་པའི་མེ་ལྷའི་སྲེག་རྫས་འབུལ་ལུགས་གོང་བཞིན་སྟོང་ཕྲག་གཉིས་རེའི་མཚམས་སུ་
འབུལ་ཐེངས་རེ་རེ་བྱས་པ་བདུན་དང༌། སྟོང་ཕྲག་རེའི་རྗེས་སུ་སྲེག་རྫས་འབུལ་ཐེངས་རེ་རེ་བྱས་པ་གསུམ་སྟེ། ཡོངས་དྲིལ་ཁྲི་ཁྲག་གཅིག་དང་སྟོང་ཕྲག་བདུན་བཟླ། དཀར་བདུད་ཕུར་སྲུང་གི་གཏོར་བསྔོ་སོགས་མཇུག་ཆོག་
བྱས་ཏེ་སྔ་ཐུན་གྲོལ་མཚམས་གསོལ་བ་བྱེད། དེ་ནས་དགོང་ཐུན་ཚུགས་པའི་སྲེག་རྫས་འབུལ་ལུགས་གོང་བཞིན་ལ་བརྒྱད་བརྒྱ་རེའི་མཚམས་སུ་འབུལ་ཐེངས་རེ་རེ་བྱས་པ་བཅུ་ཕུལ་ལ་ཡོངས་དྲིལ་སྟོང་ཕྲག་བརྒྱད་བཟླ། གཏོར་
513

སྦྱིན་སྲེག་ཆོས་སྐོར་
བསྔོ་རྒྱས་པ་མཇུག་ཆོག་བྱས་ཏེ། ཕྱག་ལེན་ལ་ཐུན་གཉིས་མ་མཛད། གྲོལ་བའི་སྔ་གྲོ་གོང་བཞིན་ཁྲི་ཕྲག་གཅིག་བཟླས་པས་ཁ་གསོའི་གྲངས་ལྷག་ཙམ་འགྲོ་ཞིང༌། གཏོར་བསྔོ་རྒྱས་པ་དང་བཀྲ་ཤིས་རྒྱས་པར་བྱའོ། །ཕུར་པའི་
སྦྱིན་སྲེག་གི་ཕྱག་ལེན་འཁྲུལ་མེད་ཀྱི་རིམ་པ་བཀོད་པའོ།། ༈ །།ཀྱཻ་རྡོ་རྗེའི་སྦྱིན་སྲེག་སྐབས་ཁ་གསོ་བྱེད་ཚེ་དེ་ཝཱ་པི་ཙུ་ཁྲི་ཕྲག་བཞི་བྱེད། སྦྱིན་སྲེག་ཀྱང་གོང་བཞིན་ཐོག་མཐའ་གཉིས་ལ་རྫས་སྔགས་སོ་སོ་དང་། གཞན་
མ་དེ་ཝཱ་པི་ཙུ་འབའ་ཞིག་གིས་འབུལ་ཞིང་། ཚུགས་པའི་དགོང་ཁྲི་ཕྲག་གཅིག་བཟླ། སྲེག་རྫས་རྣམས་སྟོང་ཕྲག་རེ་རེའི་མཚམས་སུ་འབུལ། གཏོར་བསྔོ་རྒྱས་པ་མཛད། སང་ཉིན་ཤར་སྐྱ་ལ་ཚུགས་པ་བྱས། སྔ་ཐུན་ལ་ཁྲི་
ཕྲག་གཅིག་བཟླ། གཏོར་བསྔོ་སྒྲུབ་མཆོད་སྔ་ཆོག་ལུགས་བཞིན་བསྡུས་པ་མཛད། འདིའི་མཚམས་སུ་གསོལ་བ་མཛད། དགོང་ཐུན་ལ་ཡང་ཁྲི་ཕྲག་གཅིག་བཟླ། གཏོར་བསྔོ་རྒྱས་པ། གྲོལ་བའི་སྔ་དྲོ་ཁྲི་ཕྲཁྲག་གཅིག་
བཟླ། གཏོར་བསྔོ་རྒྱས་པ། སྲེག་རྫས་འབུལ་ལུགས་ཀྱང་ཚུགས་པའྀ་དགོང་མོ་བཞིན་ནོ། །བཀྲ་ཤིས་རྒྱས་པར་བྱ། ཉི་མ་གསུམ་ལ་འགྲོ །བར་མ་ལ་ཐུན་གཉིས་མཛད། སྟན་ཐོག་གཅིག་མ་མི་དགོས། ཆབ་སང་དགོས་ཚེ་
དཔོན་སློབ་མང་པོ་ཡོད་ན་རེ་མོས་ཀྱིས་ནམ་དགོས་ལ་ཕྱིན་པས་འཐུས། མཇུག་ཆོག་མ་གྲོལ་བར་ངག་བཅད་བྱེད། སྦྱིན་བསྲེག་གི་གཞུང་ཡོངས་འཛིན་དཀོན་མཆོག་ལྷུན་གྲུབ་ཀྱིས་མཛང་པ་བཞིན་ནོ། །འདི་ལྕེ་བདེ་ལོད་ལ་
514

আ
།སྤགས་པའི་སྔགས་ཀྱི་གྲངས་ཀྱི་མཚམས་སུ་སྲེག་རྫས་རྣམས་འབུལ་ལུགས་བྱེད་དོ། །ཀྱཻ་རྡོ་རྗེའི་སྦྱིན་སྲེག་གི་ཕྱག་ལེན་འཁྲུལ་མེད་བཀོད་པའོ། །སྦྱིན་སྲེག་ཐམས་ཅད་ལ་འདིས་རིགས་འགྲེའོ། །དེ་
དག་གིས་ནི་རྡོ་རྗེ་ཕུར་པ་དང་ཀྱཻ་རྡོ་རྗེའི་སྦྱིན་སྲེག་གི་ཕྱག་ལེན་ཡབ་རྗེ་གྲགས་པའི་མཚན་ཅན་གྱི་ཕྱག་བྲིས་དངོས་ལས་ཇི་ལྟར་འབྱུང་བ་བཞིན་བཤད་པ་བསྟན་ཟིན་ནས།། ༈ །།གཉིས་པ་དེ་ལས་འཕྲོས་པའི་དོན་བཤད་པ་
ནི། དེ་ལྟར་གོང་དུ་བསྟན་པ་ལྟར་གྱི་ཕུར་པ་དང་ཀྱཻ་རྡོར་གྱི་སྦྱིན་སྲེག་གི་ཕྱག་ལེན་འདི་ནི་སྔགས་འཆང་ཆེན་པོ་ཡབ་སྲས་ཀྱི་ཕྱག་ལེན་འཁྲུལ་མེད་ཡིན་པས་ད་ཕྱིན་ལག་ལེན་བྱེད་པ་རྣམས་འདིའི་ནང་བཞིན་བསྲེ་ལྷད་མེད་པར་
མཛད་པ་ཞུ་ཞིང་། གཞན་མ་གསུང་རབ་ཀྱི་གོ་བ་གང་ཡང་མ་ཆགས་པའི་ལག་ལེན་པ་རྒན་པོ་བླུན་པོ་དག་གི་ངག་བགྲོས་ཀྱིས་རྗེས་སུ་འབྲངས་ན། སྔགས་འཆང་ཆོས་ཀྱི་རྒྱལ་པོའི་གསུང་ལས། བླ་མའི་ཕྱག་ལེན་བླ་མ་
ཡིས། །མཛད་པ་མཐོང་ཞིང་མཛད་ཅེས་པ། །ཧམ་ལབ་གཉིས་ཕུང་ཧམ་ལབ་ཅན། །ཚོད་ཅིག་རེེང་སེམས་ཚོད་ཅིག་ཟུངས། །འདི་བཞིན་རང་བཟོའི་ང་རྒྱལ་ཅན། །ཕྱག་ལེན་ཡང་པོར་གཏོང་བྱེད་ཅིང༌། །མི་ཤེས་ཤེས་རྒྱའི་
རྒྱབ་རྟེན་དུ། །བླ་མ་ཞིང་གཞན་གཤེགས་པ་ཀུན། །གསུང་ཞེས་བླ་མའི་ཞབས་འདྲེན་བྱེད། །ཅེས་གསུངས་པས་འདི་འདྲའི་རིགས་ཅན་མང་པོ་ཞིག་བྱུང་དོགས་པས་བློ་གསལ་དོན་གཉེར་རྣམས་ཀྱིས། བླུན་པོས་གླེན་པ་བཏེག་
515

(12>
པའི་རི་བོ་བཅལ་བརྒྱུགས་ཀྱི་རྗེས་སུ་མི་འབྲང་བ་གལ་ཆེའོ།
།དེང་སང་རང་རེ་རྣམས་རྒྱུན་པར་མཛད་པའི་ས་སྐྱ་པའི་ཐུགས་དམ་གཏོར་མའི་རིམ་པ་དཀར་ཆ་བཞི་འདི་ཉིད་ཚོད་མ་སོགས་བཞེས་མ་ཚར་བ་ལྟོ་སྟོང་ལ་མཛད་པའི་རྒྱུ
མཚན་ནི། སྐབས་དེར་སུ་རཱུ་པའི་སྔགས་ཀྱིས་ཡི་དྭགས་ལ་གཏོར་མ་བསྔོ་བ་འདི་ཉིད་ངེས་པར་ལྟོ་སྟོང་མར་བྱ་དགོས་པ་ཡིན་ཏེ། དེ་ཉིད་རང་གི་གཞུང་ལས་འདི་ལྟར་འབྱུང་སྟེ། ཟས་མ་ཟོས་པའི་གོང་དུ་སྦྱིན་པར་བྱའོ། །ཞེས་
དང་། དེའི་རྒྱུ་མཚན་ཡང་རྣལ་འབྱོར་ཟས་ཟོས་ནས་སུ་རཱུ་པའི་སྔགས་ཀྱིས་གཏོར་མ་བྱིན་ཀྱང༌། ཟས་ཀྱི་མདངས་དང་ཟིལ་མི་བཟོད་པས་ཡི་དྭགས་ཀྱི་གཏོར་མ་ལེན་མི་ནུས་པར་བཤད་དོ། །དེས་ན་དཀར་ཆ་བཞི་ལྟོ་སྟོང་མ་
་མཛད་པའི་དགོངས་གཞི་ནི་འདི་ཁོ་ན་ཡིན་པས། གཞན་ཆིབ་གཏོར་ཀླུ་གཏོར། གཏོར་མ་བརྒྱ་རྩ་སོགས་ལ་ལྟོ་སྟོང་མ་སོགས་དུས་ཀྱི་ངེས་པ་མི་དགོས་པའི་གནད་ཀྱང་དེ་ཡིན་ནོ། །འོ་ན་སྔགས་འཆང་ཆེན་པོས་མཛད་པའི་ཀླུ་ཚོ་
གཏོར་གྱི་ཡི་གེ་ལས། ཀླུ་གཏོར་གྱི་བདག་བསྐྱེད་གྲུབ་པའི་སྐབས་དེར། དཀར་ཆ་བཞི་རྒྱུན་དུ་བྱེད་མཁན་ཡིན་ན་འདིའི་མཚམས་སུ་བྱེད། མ་བྱས་ཀྱང་ཉེས་པ་མེད་པས་བཞག་པས་ཆོག ཞེས་གསུངས་པས། ཆབ་གཏོར་
སོགས་ཀྱང་ལྟོ་སྟོང་མ་བྱ་དགོས་པ་མ་ཡིན་ནམ་སྙམ་ན། སྔགས་འཆང་ཉིད་ཀྱི་གསུང་དེ་ནི། དཀར་ཆ་བཞི་རྒྱུན་དུ་བྱེད་བཞིན་པ་དེ་གོང་དུ་མ་གྲུབ་པ་ཀླུ་གཏོར་དང་སྦྲེལ་ནས་གཏོང་ན་སྐབས་དེར་བྱ་ཞེས་པའི་དོན་ཡིན་

སུམ་ཅུ་ཐམ་པ་
আ
།གྱིས། ཆབ་གཏོར་ཀླུ་གཏོར་སོགས་ལྟོ་སྟོང་མ་བྱ་དགོས་པ་སོགས་ཀྱི་དོན་མ་ཡིན་པ་གོང་མའི་གསུང་རབ་ལན་གཅིག་བཀླགས་པ་ཙམ་གྱིས་གོ་བ་ཡིན་ནོ། །ཆབ་གཏོར་ཀླུ་གཏོར་གཏོང་བའི་སྐབས་
སུ་གཏོར་མ་རྣམས་ཀྱི་བྱ་བ་མ་གྲུབ་བར་ལ་ཞོ་ཆང་གི་རིགས་ཞལ་ལ་མི་རེག་པ་ནི་བླ་མ་གོང་མ་རྣམས་ཀྱི་ཕྱག་ལེན་འཁྲུལ་མེད་ལགས་པས། རྗེས་འཇུག་རྣམས་ཀྱིས་ལས་སླ་དང་སླ་ཆོས་སུ་མ་སོང་བ་ཞིག་མཛད་འཚལ། ཞེས་
པའི་འཕྲོས་དོན་ཅུང་ཟད་དང་བཅས་པའི་ལེགས་བཤད་དོན་གཉེར་ཉེར་མཁོ་ཞེས་བྱ་བ་འདི་ཡང་། རིགས་ལྡན་འཇམ་པའི་དབྱངས་དབང་པོའི་མཚན་ཅན་སྐུ་མཆེད་དང༌། རྒྱལ་བ་མུས་པ་ཆེན་པོ་བུདྡྷའི་མཚན་ཅན་རྣམས་གཙོ་བོར་
སྨོས་པའི་ཡོངས་འཛིན་མཁས་པ་རྣམས་ཀྱི་གསུང་ལས་སྐྱེས་པའི་ས་སྐྱ་པ་ཆོས་མེད་སྔགས་འཆང་ངག་དབང་ཀུན་དགའ་བསོད་ནམས་ཀྱིས། རིགས་ཀྱི་བུ་ངག་དབང་བསོད་ནམས་དབང་ཕྱུག་ལ་སོགས་ཏེ་རང་དང་སྐལ་བ་མཉམ་
པའི་དོན་གཉེར་གྱི་སློབ་མའི་ཚོགས་རྣམས་ལ་ཕན་པར་བསམ་སྟེ།ྋལེགས་པར་སྦྱར་བའི་ཡི་གེ་པ་ནི་ལུགས་གཉིས་རྣམ་དཔྱོད་ཀྱི་སྤྱན་མིག་གསལ་བ་མཚོ་སྒོ་བ་མི་དབང་རྣམ་རྒྱལ་རྡོ་རྗེས་ཕྱག་སོར་གྱི་འདུ་བྱེད་ལས་བསྐྲན་
པའོ། །དགེ་བ་འདིས་མཚོན་དུས་གསུམ་དགེ་བའི་མཐུའི། །བདག་གཞན་ལས་ཉོན་སྡིག་སྒྲིབ་ཀུན་བྱང་ནས། །དུས་འདིར་ཚེ་རིང་ནད་མེད་བསམ་དོན་འགྲུབ། །ཕྱི་མ་ལྷན་ཅིག་དག་པའི་ཞིང་བསྒྲོད་ཤོག །དེ་དེ་བཞིན་དུ་གྱུར་
517

སྦྱིན་སྲེག་ཆོས་སྐོར་
আ །